Document ID: 32008R0116

KOMISJONI MÄÄRUS (EÜ) nr 116/2008,
28. jaanuar 2008,
millega muudetakse nõukogu määrust (EÜ) nr 423/2007, mis käsitleb Iraani vastu suunatud piiravaid meetmeid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu määrust (EÜ) nr 423/2007, (1) eriti selle artikli 15 lõike 1 punkte a ja b,
ning arvestades järgmist:
(1)
Vastavalt määruse (EÜ) nr 423/2007 artiklile 2 peaks määruse I lisas olema loetletud kaubad ja tehnoloogia, sealhulgas tarkvara, mis sisalduvad tuumatarneriikide grupi ja raketitehnoloogia kontrollrežiimi loendites, ning muud kaubad ja muu tehnoloogia, mille müümine, tarnimine, üleandmine või eksportimine Iraani on keelatud kooskõlas ÜRO pädeva sanktsioonide komitee või ÜRO Julgeolekunõukogu määratlustega. Täiendavaid määratlusi tehtud ei ole.
(2)
Määruse (EÜ) nr 423/2007 artikli 2 kohaselt ei tuleks I lisas loetleda kaupu ega tehnoloogiat, mis sisalduvad Euroopa Liidu ühises sõjaliste kaupade nimekirjas. (2)
(3)
Kohaldamise hõlbustamiseks tuleks määruse (EÜ) nr 423/2007 I lisas ära tuua keelatud kaubad ja tehnoloogia ning lisada viide nõukogu määruse (EÜ) nr 1334/2000 (millega kehtestatakse ühenduse kord kahesuguse kasutusega kaupade ja tehnoloogia ekspordi kontrollimiseks) (3) I lisale.
(4)
Rootsi taotles Rootsi pädevatele asutustele viitava veebilehe lisamist määruse (EÜ) nr 423/2007 III lisas esitatud nimekirja ning Eesti ja Ungari taotlesid oma veebilehega seotud vigade parandamist,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 423/2007 I lisa asendatakse käesoleva määruse I lisa tekstiga.
2. Määruse (EÜ) nr 423/2007 III lisa asendatakse käesoleva määruse II lisa tekstiga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. jaanuar 2008

Labels: 5
14
7
3
12
18